
NR. SC2019-3302/12.02.2019 


EXPUNERE DE MOTIVE 
PRIVIND OPORTUNITATEA PROIECTULUI DE HOTĂRÂRE-
privind schimbarea destinaţiei  spaţiului constând în  etajele I şi II,  ale căminului  internat  al fostului Colegiu Tehnic "Ion Mincu" şi a terenului de acces , situat în Timişoara, str. Franz Liszt nr. 3, precum şi  transmiterea acestora în administrarea Consiliului Judeţean Timiş pentru desfăşurarea activităţii Centrului Judeţean de Resurse şi Asistenţă Educaţională Timiş

      Având în vedere Hotărârea  Consiliului Local nr. 334/22.06.2018 privind emiterea acordului de principiu pentru transmiterea din administrarea Consiliului Local al Municipiului Timişoara în administrarea  Consiliului Judeţean Timiş  a etajelor I şi II ale căminului  din str.Franz Liszt nr.3,  aferent Colegiului Tehnic ‘’Ion Mincu”, în vederea desfăşurării activităţii Centrului Judeţean de Resurse şi Asistenţă Educaţională Timiş;
    Având în vedere adresa nr.13894 din data de 24.07.2018, înregistrată la Municipiul Timişoara sub nr.SC2018-17775/26.07.2018 prin care Consiliul Judeţean Timiş şi-a exprimat acordul cu privire la exercitarea dreptului de administrare asupra spaţiului din căminul din str.Franz Liszt nr.3, în condiţiile prevăzute  la art. 3 din HCL nr. 334/22.06.2018 (executarea lucrărilor de investiţii şi reparaţii necesare desfăşurării activităţii Centrului Judeţean de Resurse şi Asistenţă Educaţională Timiş);
   Având în vedere Procesul verbal din data de 17.07.2018 al Comisiei de analiză a spaţiilor temporar disponibile, situate în imobilele instituţiilor şcolare şi medicale aflate în proprietatea Municipiului Timişoara;
    Având în vedere Hotărârea Consiliului Local nr.518/24.10.2018 privind propunerea de schimbare a destinaţiei pe o perioadă de 10 ani,  a etajelor I şi II cu suprafaţa  construită de 1430 mp ale căminului şi a terenului de acces, din str. Franz Liszt nr.3, Timişoara, aferent fostului Colegiu Tehnic „Ion Mincu”, în vederea trasmiterii în administrarea Consiliului Judeţean Timiş pentru desfăşurarea activităţii Centrului Judeţean de Resurse şi Asistenţă Educaţională;
     Ţinâd cont de prevederile  art. 112, alin. 6 din Legea educaţiei naţionale nr.1/2011 şi de prevederile Ordinului nr. 5819/2016 al Ministerului Educaţiei Naţionale privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia; 
    Având în vedere Avizul conform nr. 11392/11.12.2018 al Ministrului Educaţiei Naţionale privind schimbarea spaţiului în suprafaţă de  1430 mp (etajul I şi II  ale căminului internat) şi a terenului în suprafaţă de 22,42 mp din totalul de 1116,00 mp  din spaţiu  pentru învăţământ în spaţiu necesar  desfăşurării activităţii Centrului Judeţean de Resurse şi Asistenţă Educaţională Timiş;
     Ţinând cont de prevederile  art. 123 alin 1) din Legea administraţiei publice locale nr. 215/2001 şi de  prevedererile  art. 867, 868, 869 şi 870  din Codul  civil; 
    -  Considerăm necesară şi oportună iniţierea unui proiect de hotărâre privind schimbarea destinaţiei spaţiului spaţiului  constând în etajele I şi II, ale căminului  internat al fostului Colegiu Tehnic "Ion Mincu" şi a terenului de acces, situat în Timişoara, str. Franz Liszt nr. 3 precum şi  transmiterea acestora în administrarea Consiliului Judeţean Timiş pentru desfăşurarea activităţii Centrului Judeţean de Resurse şi Asistenţă Educaţională Timiş.
                PRIMAR,




               ŞEF SERVICIU ŞCOLI-SPITALE,

             Nicolae Robu                                                                             Anca Lăudatu
  Cod.FO 53-01,Ver.1

